# name
Disseny i implementació d’un sistema d’autogestió del procés d’aprenentatge i rúbrica d’autoavaluació

# metadata.dc.description.abstract[].value
L’objectiu d’aquesta proposta va ser dissenyar i implementar un sistema d’autogestió i autoavaluació del treball en equip de les pràctiques de Psicometria (assignatura obligatòria del grau de Psicologia). Aquestes pràctiques impliquen l'anàlisi de les propietats psicomètriques d'instruments de mesura i l'elaboració d'un informe en petit grup (3-5 persones). Malgrat que els estudiants disposaven de recursos i directrius clares per realitzar l’informe, l'equip docent va constatar mancances en la gestió del temps i la qualitat dels informes. Per tal de millorar aquests aspectes es van dissenyar diversos recursos entre els quals s’inclouen una seqüenciació de tasques, un calendari i una rúbrica d'autoavaluació. 
Durant el curs acadèmic 2022-23, amb 309 estudiants matriculats, es van implementar els tres recursos al campus virtual. A partir dels resultats obtinguts es van revisar i actualitzar els recursos, els quals es van implantar durant el curs 2023-24 amb els 307 estudiants matriculats a l’assignatura. Els resultats d’aquesta implementació indiquen una millora en l’autogestió del temps, l’aprenentatge autònom, el treball col·laboratiu i la qualitat dels informes, a més de facilitar la gestió docent a l’aula. Aquesta iniciativa ha demostrat ser efectiva per a millorar tant el procés d’aprenentatge com la qualitat dels resultats en les pràctiques de Psicometria.

# metadata.dc.description.sponsorship[].value
Proyectos de Innovación Docente (PID) – Programa RIMDA 2022PID-UB/026. Universitat de Barcelona

# metadata.dc.rights[].value
cc by-nc-nd (c) Barrios Cerrejón, M. Teresa et al., 2024

# metadata.dc.title[].value
Disseny i implementació d’un sistema d’autogestió del procés d’aprenentatge i rúbrica d’autoavaluació